CELEX: 32005D0150
Language: da
Date: 2005-01-18 00:00:00
Title: 2005/150/EF, Euratom: Rådets afgørelse af 18. januar 2005 om betingelserne og de nærmere bestemmelser vedrørende indgivelse og behandling af ansøgningerne med henblik på udnævnelsen af dommere til Retten for EU-personalesager

23.2.2005   
            
            
               DA
            
            
               Den Europæiske Unions Tidende
            
            
               L 50/7
            
         
      RÅDETS AFGØRELSE
   
   af 18. januar 2005
   om betingelserne og de nærmere bestemmelser vedrørende indgivelse og behandling af ansøgningerne med henblik på udnævnelsen af dommere til Retten for EU-personalesager
   (2005/150/EF, Euratom)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab,
   under henvisning til traktaten om oprettelse af Det Europæiske Atomenergifællesskab,
   under henvisning til protokollen om statutten for Domstolen, som ændret ved Rådets afgørelse 2004/752/EF, Euratom af 2. november 2004 om oprettelse af en ret for EU-personalesager (1), særlig bilag I, artikel 3, stk. 2,
   under henvisning til henstilling fra Domstolen af 2. december 2004, og
   ud fra følgende betragtninger:
   
               (1)
            
            
               Med afgørelse 2004/752/EF, Euratom er oprettet en ret for EU-personalesager, og protokollen vedrørende statutten for Domstolen er ændret.
            
         
               (2)
            
            
               I henhold til artikel 3, stk. 2, i bilag I til protokollen vedrørende statutten for Domstolen fastsætter Rådet betingelserne og de nærmere bestemmelser vedrørende indgivelse og behandling af ansøgningerne med henblik på udnævnelsen af dommere til Retten for EU-personalesager. Denne bestemmelse bør gennemføres —
            
         TRUFFET FØLGENDE AFGØRELSE:
   Artikel 1
   Betingelserne og de nærmere bestemmelser vedrørende indgivelse og behandling af ansøgningerne med henblik på udnævnelsen af dommere til Retten for EU-personalesager er indeholdt i bilaget til denne afgørelse.
   Artikel 2
   Generalsekretæren for Rådet offentliggør meddelelser om ledige stillinger til Retten for EU-personalesager og formidler disse på passende måde.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 18. januar 2005.
      
         
            På Rådets vegne
         
         J.-C. JUNCKER
         
         
            Formand
         
      
   
   
      (1)  EUT L 333 af 9.11.2004, s. 7.
   
      BILAG
      Offentlig indkaldelse af ansøgninger med henblik på udnævnelse af dommere til Retten for EU-personalesager
      
                  1.
               
               
                  I henhold til EF-traktatens artikel 225 A og Euratom-traktatens artikel 140 B kan Rådet oprette »retsinstanser, der i første instans skal træffe afgørelse i visse arter af sager«.
                  I medfør af disse bestemmelser i traktaterne har Rådet med afgørelse 2004/752/EF, Euratom (1) besluttet at oprette en ret for EU-personalesager. Denne ret, som knyttes til De Europæiske Fællesskabers Ret i Første Instans, og som har sit sæde ved denne, udøver i medfør af EF-traktatens artikel 236 og Euratom-traktatens artikel 152 de beføjelser til i første instans at træffe afgørelse om tvister mellem Fællesskabet og dettes ansatte, herunder tvister mellem ethvert organ og dets personale, der er tillagt Domstolen.
               
            
                  2.
               
               
                  Retten for EU-personalesager består af syv dommere, blandt hvilke der udpeges en præsident. Deres embedsperiode er på seks år; embedsperioden kan forlænges.
                  Dommerne udnævnes af Rådet, som træffer afgørelse med enstemmighed efter høring af et udvalg bestående af syv medlemmer, der vælges blandt tidligere medlemmer af Domstolen og Retten i Første Instans samt jurister med anerkendte faglige kvalifikationer. Udvalget afgiver udtalelse om kandidaternes kvalifikationer til at udøve embedet som dommer ved EU-Personaleretten. Det knytter til denne udtalelse en liste over kandidater, der besidder de mest hensigtsmæssige erfaringer på højt plan. På listen opføres mindst dobbelt så mange personer, som der skal udnævnes dommere.
               
            
                  3.
               
               
                  Statutten og de almindelige betingelser for udøvelse af embedet som dommer er fastsat i artikel 5 i bilag I til protokollen vedrørende statutten for Domstolen, som ændret ved afgørelse 2004/752/EF, Euratom. Deres vederlag, pensioner og godtgørelser er fastsat ved Rådets forordning (EF, Euratom) nr. 202/2005 af 18. januar 2005 om ændring af Rådets forordning nr. 422/67/EØF, nr. 5/67/Euratom om lønningsregulativ for Kommissionens formand og medlemmer og for Domstolens præsident, dommere, generaladvokater og justitssekretær samt for præsidenten for, medlemmerne af og justitssekretæren i Retten i Første Instans (2).
               
            
                  4.
               
               
                  Der indkaldes ansøgninger med henblik på udnævnelse af syv dommere.
               
            
                  5.
               
               
                  Det fremgår af bestemmelserne i EF-traktatens artikel 225 A sammenholdt med Euratom-traktatens artikel 140 B og artikel 3 i bilag I til protokollen vedrørende statutten for Domstolen, som ændret ved afgørelse 2004/752/EF, Euratom, at ansøgerne til embedet som dommer skal opfylde følgende betingelser:
                  
                              —
                           
                           
                              yde fuld garanti for uafhængighed
                           
                        
                              —
                           
                           
                              have de nødvendige kvalifikationer til at varetage retslige funktioner
                           
                        
                              —
                           
                           
                              være statsborgere i Unionen.
                           
                        Ansøgerne gøres opmærksom på, at ovennævnte udvalg ikke blot skal tage hensyn til disse mindstekrav, men også til bl.a. ansøgernes evne til at arbejde i en kollegakreds i et internationalt og flersproget miljø, samt til arten, omfanget og varigheden af den erfaring, der er relevant for de funktioner, de skal varetage.
               
            
                  6.
               
               
                  Ansøgerne vedlægger deres ansøgning et curriculum vitæ og en begrundelse samt fotokopier af bilag.
                  Ansøgningerne sendes til:
                  
                               
                           
                           
                              Generalsekretariatet for Rådet for Den Europæiske Union
                              
                                          —
                                       
                                       
                                          Indkaldelse af ansøgninger til Retten for EU-personalesager
                                       
                                    
                        Ansøgningerne skal sendes anbefalet og senest den … (idet poststemplets dato er afgørende).
               
            
         (1)  EUT L 333 af 9.11.2004, s. 7.
      
         (2)  EUT L 33 af 5.2.2005, s. 1.